**LĒMUMS**

Liepājā

|  |  |
| --- | --- |
| 2024. gada 13. jūnijā | Nr.270/6  (prot. Nr.6, 28.§) |
|  | *GROZĪTS*  *ar Liepājas valstspilsētas pašvaldības domes 2024. gada 18. jūlija lēmumu Nr.299/7 (prot. Nr.7, 10.§)* |

Par Liepājas valstspilsētas pašvaldības

Administratīvo komisiju un Administratīvās

komisijas Bērnu lietu apakškomisiju

Pašvaldību likuma 24. panta pirmajā daļā noteikts, ka Administratīvā pārkāpuma procesa veikšanai, kā arī likuma “Par audzinoša rakstura piespiedu līdzekļu piemērošanu bērniem” noteikto uzdevumu izpildei, dome izveido pašvaldības administratīvo komisiju vismaz piecu cilvēku sastāvā, kā arī noteikts, ka dome var izveidot administratīvās komisijas apakškomisijas.

Likuma “Par audzinoša rakstura piespiedu līdzekļu piemērošanu bērniem” 5. panta trešajā daļā noteikts, ka administratīvo pārkāpumu lietas un materiālus par audzinoša rakstura piespiedu līdzekļu piemērošanu bērniem, kuri izdarījuši pārkāpumu, izskata administratīvā komisija, kā arī nosaka, ka pašvaldība var izveidot atsevišķu komisiju šādu lietu skatīšanai.

Ņemot vērā iepriekš minēto, pamatojoties uz Pašvaldību likuma 24. panta pirmo daļu, likuma “Par audzinoša rakstura piespiedu līdzekļu piemērošanu bērniem” 5. panta trešo daļu un Administratīvās atbildības likuma 115. panta pirmās daļas 22. punktu un izskatot Liepājas valstspilsētas pašvaldības domes pastāvīgās Sociālo lietu, veselības un sabiedriskās kārtības komitejas 2024. gada 6. jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Izveidot Liepājas valstspilsētas pašvaldības domes pastāvīgās Sociālo lietu, veselības un sabiedriskās kārtības komitejas pārraudzībā:

1.1. Liepājas valstspilsētas pašvaldības Administratīvo komisiju šādā sastāvā:

1.1.1. Armands Frīdmanis – komisijas priekšsēdētājs;

1.1.2. Taiga Ziemele;

1.1.3. Toms Meiers;

1.1.4. Iveta Golta;

*(Grozīts ar Liepājas valstspilsētas pašvaldības domes 18.07.2024. lēmumu Nr.298/7)*

1.1.5. Juris Leimants.

1.2. Liepājas valstspilsētas pašvaldības Administratīvās komisijas Bērnu lietu apakškomisiju šādā sastāvā:

1.2.1. Gints Krēsla – apakškomisijas priekšsēdētājs;

1.2.2. Linda Radzeviča;

*(Grozīts ar Liepājas valstspilsētas pašvaldības domes 18.07.2024. lēmumu Nr.298/7)*

1.2.3. Dace Liepa;

1.2.4. Kristīne Antmane;

1.2.5. Vita Šešunova.

2. Izdot Liepājas valstspilsētas pašvaldības domes 2024. gada 13. jūnija nolikumu Nr.13 “Liepājas valstspilsētas pašvaldības Administratīvās komisijas un Administratīvās komisijas Bērnu lietu apakškomisijas nolikums”.

3. Atzīt par spēku zaudējušiem:

3.1. Liepājas pilsētas domes 2010. gada 18. februāra lēmumu Nr.70 “Par Liepājas pilsētas Domes Administratīvās komisijas nolikumu”;

3.2. Liepājas valstspilsētas pašvaldības domes 2022. gada 20. janvāra lēmuma Nr.18/2 “Par pastāvīgo komiteju pārraudzībā izveidotajām komisijām” 1.1. apakšpunktu.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Organizatoriskajai daļai, IT daļai, Pašvaldības budžeta uzskaites daļai, Administratīvās komisijas un Administratīvās komisijas Bērnu lietu apakškomisijas locekļiem | |